recursal/SuperWikiNEXT-32B huggingface dataset:
একই নামের অন্য ব্যক্তির জন্য জাহাঙ্গীর আলম (দ্ব্যর্থতা নিরসন) দেখুন।

**জাহাঙ্গীর আলম** (জন্ম: ১৯৬৬ খ্রি.) বাংলাদেশ সিভিল সার্ভিসের একজন কর্মকর্তা যিনি বর্তমানে স্বাস্থ্য সেবা বিভাগের সচিব হিসেবে দায়িত্ব পালন করছেন। ইতিপূর্বে তিনি সমাজকল্যাণ মন্ত্রণালয়ে সচিব হিসেবে দায়িত্ব পালন করেছেন। তিনি প্রধানমন্ত্রীর সহকারী একান্ত সচিব-১ ছিলেন।

প্রাথমিক জীবন
-------------

আলম ১৯৬৬ খ্রিষ্টাব্দের ১৭ অক্টোবর রংপুর জেলার পীরগঞ্জ উপজেলায় জন্মগ্রহণ করেন। তিনি বাংলাদেশ কৃষি বিশ্ববিদ্যালয় থেকে বিএসসি কৃষি (স্নাতক) এবং বঙ্গবন্ধু শেখ মুজিবুর রহমান কৃষি বিশ্ববিদ্যালয় থেকে কৃষি বনায়ন ও পরিবেশ বিষয়ে এমএস ডিগ্রি লাভ করেন।

কর্মজীবন
--------

জাহাঙ্গীর আলম বিসিএস একাদশ ব্যাচের প্রশাসন ক্যাডারের কর্মকর্তা হিসেবে ১৯৯৩ খ্রিষ্টাব্দে সরকারি চাকরিতে যোগদান করেন। তিনি মাঠ প্রশাসনে বিভিন্ন স্তরে কাজ করেছেন। তিনি প্রধানমন্ত্রীর সহকারী একান্ত সচিব-১ ছিলেন। তিনি জননিরাপত্তা বিভাগ, স্বরাষ্ট্র মন্ত্রণালয় এবং জ্বালানি ও খনিজ সম্পদ বিভাগে বিভিন্ন পদে কর্মরত ছিলেন। এছাড়া তিনি সুন্দরবন গ্যাস কোম্পানী লিমিটেড এবং সিলেট গ্যাস ফিল্ডস লিমিটেডের চেয়ারম্যানসহ বিভিন্ন কোম্পানির পরিচালক হিসেবে দায়িত্ব পালন করেছেন। ২০২২ খ্রিষ্টাব্দে তিনি সচিব পদে পদোন্নতি লাভ করেন। তিনি সমাজকল্যাণ মন্ত্রণালয়ে সচিব হিসেবে দায়িত্ব পালন করেন।

৫ অক্টোবর ২০২৩ সালে জাহাঙ্গীর আলমকে স্বাস্থ্য ও পরিবার কল্যাণ মন্ত্রণালয়ের স্বাস্থ্য সেবা বিভাগের সচিব হিসেবে নিয়োগ দেয়া হয়।

তথ্যসূত্র
---------

1. ↑  "নতুন সচিব ৮ মন্ত্রণালয়ে"। *আরটিভি নিউজ*। ১৮ মে ২০২২। সংগ্রহের তারিখ ৩ ডিসেম্বর ২০২২।
2. ↑  "সমাজকল্যাণের সচিব হিসেবে জাহাঙ্গীর আলমের যোগদান"। *কালের কণ্ঠ*। ১৯ মে ২০২২। সংগ্রহের তারিখ ৩ ডিসেম্বর ২০২২।
3. ↑  "নবনিযুক্ত সমাজকল্যাণ সচিবের বঙ্গবন্ধুর প্রতিকৃতিতে শ্রদ্ধা"। *ঢাকাটাইমস*। ২০ মে ২০২২। সংগ্রহের তারিখ ৩ ডিসেম্বর ২০২২।
4. 1 2  "মো. জাহাঙ্গীর আলমের জীবনবৃত্তান্ত"। *সমাজকল্যাণ মন্ত্রণালয়*। ৩ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০২২।
5. ↑  "সমাজকল্যাণের সচিব হিসেবে যোগ দিলেন জাহাঙ্গীর আলম"। *জাগোনিউজ২৪.কম*। ১৯ মে ২০২২। সংগ্রহের তারিখ ৩ ডিসেম্বর ২০২২।
6. ↑  "স্বাস্থ্যসেবা বিভাগের নতুন সচিব জাহাঙ্গীর আলম"। *যুগান্তর*। ২০২৩-১০-০৫। সংগ্রহের তারিখ ২০২৩-১০-০৬।
**ফরিদপুর সরকারি কলেজ, ফরিদপুর** (পূর্বনাম: **গভঃ কমার্শিয়াল ইনস্টিটিউট, ফরিদপুর**) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি ফরিদপুর জেলা সদরে অবস্থিত। ব্যবসায় শিক্ষার ক্ষেত্রে বৃহত্তর ফরিদপুর অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।

প্রতিষ্ঠার ইতিহাস
-----------------

১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।

শিক্ষা কার্যক্রম
----------------

এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।

আরও দেখুন
---------

* বাংলাদেশের গভঃ কমার্শিয়াল ইনস্টিটিউটসমূহের তালিকা।

তথ্যসূত্র
---------

1. 1 2 3  "বিলুপ্তির পথে গভ. কমার্শিয়াল ইনস্টিটিউট"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।
2. 1 2 3  যুগোপযোগী হচ্ছে সরকারি কমার্শিয়াল ইনস্টিটিউট[*স্থায়ীভাবে অকার্যকর সংযোগ*]
3. ↑  "১৬ কমার্শিয়াল কলেজের ২০ হাজার শিক্ষার্থী ভর্তির আবেদনের সুযোগ থেকে বঞ্চিত"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।

বহি:সংযোগ
---------

| * দে
* স
বাংলাদেশের সাবেক গভঃ কমার্শিয়াল ইনস্টিটিউট |
| --- |
| কলেজসমূহ | 
* কুমিল্লা
* কুষ্টিয়া
* খুলনা
* চট্টগ্রাম
* ঢাকা
* দিনাজপুর
* পাবনা
* ফরিদপুর
* ফেনী
* বগুড়া
* বরিশাল
* ময়মনসিংহ
* যশোর
* রংপুর
* রাজশাহী
* সিলেট

 |
| নিয়ন্ত্রক ও অন্যান্য | 
* ঢাকা বোর্ড
* মাধ্যমিক ও উচ্চ শিক্ষা অধিদপ্তর
* শিক্ষা মন্ত্রণালয়
* জাতীয় শিক্ষা কমিশন, ১৯৫৯
* ইউএসএইড

 |
**তেজিন্দরপাল সিং তুর** (জন্ম: ১৩ই নভেম্বর ১৯৯৪) একটি ভারতীয় শট পুটার। ২০.৯২ মিটার নিক্ষেপ করে তিনি ভারতের জাতীয় রেকর্ডের অধিকারী। ২০২১ সালের ২১শে জুন, পাতিয়ালায় আয়োজিত ইন্ডিয়ান গ্রা প্রিতে ২১.৪৯ মিটার নিক্ষেপ করে তিনি নিজের পুরাতন জাতীয় রেকর্ড ভেঙে নতুন জাতীয় রেকর্ড গড়েন এবং ২০২০ টোকিও অলিম্পিকের জন্যে যোগ্যতা অর্জন করেন।

প্রাথমিক জীবন
-------------

তুরের জন্ম ১৯৯৪ সালের ১৩ই নভেম্বর পাঞ্জাবের মোগা জেলার খোসা পান্ডো গ্রামে। তুর কৃষক পরিবারের ছেলে, প্রথমে ক্রিকেট খেলতে শুরু করলেও, পরে বাবার কথা শুনে ক্রিকেট থেকে শটপুটে সরে গিয়েছিলেন।

কর্মজীবন
--------

জুন ২০১৭ সালে, তূর ফেডারেশন কাপ জাতীয় সিনিয়র অ্যাথলেটিক্স চ্যাম্পিয়নশিপে ২০. ৪০মিটার তার ব্যক্তিগত শ্রেষ্ঠ আউটডোর থ্রো রেকর্ড করেছিলেন। পরে পাতিয়ালা এর বিশ্ব চ্যাম্পিয়নশিপে যোগ্যতা মান স্বল্প পড়ে গিয়েছিল যখন তিনি ২০.৫০মিটার নিক্ষেপ করেন।  পরের মাসে, তিনি ভুবনেশ্বরে ২০১৭ এশিয়ান অ্যাথলেটিক্স চ্যাম্পিয়নশিপে ১৯.৭৭ মিটার নিক্ষেপ দিয়ে রৌপ্যপদক জিতেছিলেন। 

১৯.৪২ মিটার নিক্ষেপ দিয়ে ২০১৮ কমনওয়েলথ গেমসের ফাইনালে অষ্টম স্থান অর্জন করেছিলেন। 

২৫শে আগস্ট ২০১৮ এ, টুর গেমসের রেকর্ড এবং জাতীয় রেকর্ডটি ভেঙে ২০.৭৫ মিটার নিক্ষেপ করে ২০১৮ এশিয়ান গেমসে স্বর্ণ জিতেছেন।

তথ্যসূত্র
---------

1. ↑  "TOOR Tajinderpal Toor"। Asian Games 2018 Jakarta Palembang। Archived from the original on ২০১৮-০৮-২৪। সংগ্রহের তারিখ ২৩ আগস্ট ২০১৮। উদ্ধৃতি শৈলী রক্ষণাবেক্ষণ: ইউআরএল ফিট নয় (link)
2. ↑
3. ↑  "Fed Cup: Neeraj wins gold with meet record"। *The Tribune*। ৩ জুন ২০১৭। সংগ্রহের তারিখ ২৩ আগস্ট ২০১৮।
4. ↑  Selvaraj, Jonathan (৮ জুলাই ২০১৭)। "Asian Athletics Championships: Anas wins gold, Dutee bags bronze on day 2"। *ESPN.in*। সংগ্রহের তারিখ ২৩ আগস্ট ২০১৮।
5. ↑  "CWG 2018: Muhammed Anas puts himself in Milkha Singh's shoes in Gold Coast"। *The Indian Express*। ১০ এপ্রিল ২০১৮। সংগ্রহের তারিখ ২৩ আগস্ট ২০১৮।
***কাদম্বরী*** হল ২০১৫ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক সুমন ঘোষ এবং প্রযোজক রাকেশ সিং। এই ছবিটি রবীন্দ্রনাথ ঠাকুরের ভ্রাতৃজায়া কাদম্বরী দেবীর বায়োপিক। কঙ্কনা সেন শর্মা ও পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করেছেন।

কাহিনী
------

আরও দেখুন: কাদম্বরী দেবী
এই ছবিটি রবীন্দ্রনাথ ঠাকুরের ভ্রাতৃজায়া ও দেবেন্দ্রনাথ ঠাকুরের পুত্রবধূ কাদম্বরী দেবীর বায়োপিক। রবীন্দ্রনাথের দাদা জ্যোতিরিন্দ্রনাথ ঠাকুর কাদম্বরী দেবীকে বিবাহ করেছিলেন। ১৮৬৮ সালে কাদম্বরী যখন জোড়াসাঁকো ঠাকুরবাড়িতে আসেন তখন রবীন্দ্রনাথের বয়স ৭। কাদম্বরী তার থেকে দুই বছরের বড়ো ছিলেন। অল্পদিনের মধ্যে রবীন্দ্রনাথ কাদম্বরীর বন্ধু ও খেলার সঙ্গীতে পরিণত হন। তিনি রবীন্দ্রনাথকে অনেক কবিতা ও গান লিখতে অনুপ্রাণিত করেন।। ১৮৮৩ সালের ৯ ডিসেম্বর রবীন্দ্রনাথ মৃণালিনী দেবীকে বিবাহ করেন। এই বিবাহের চার মাস পরে ১৮৮৪ সালের ২১ এপ্রিল কাদম্বরী দেবী আত্মহত্যা করেছিলেন। পরিচালক এই ঘটনাগুলিকেই এই ছবিতে তুলে ধরেছেন এবং রবীন্দ্রনাথ ও কাদম্বরী দেবীর সম্পর্কটিকে বিশেষভাবে উল্লেখ করেছেন।

অভিনেতা-অভিনেত্রী
-----------------

* কঙ্কনা সেন শর্মা - কাদম্বরী দেবী
* পরমব্রত চট্টোপাধ্যায়- রবীন্দ্রনাথ ঠাকুর
* কৌশিক সেন - জ্যোতিরিন্দ্রনাথ ঠাকুর
* তিতাস ভৌমিক - জ্ঞানদানন্দিনী দেবী
* সঞ্জয় নাগ - দেবেন্দ্রনাথ ঠাকুর

তথ্যসূত্র
---------

1. ↑  "Konkona plays Kadambari Debi in Suman Ghosh's film"। *The Indian Express* (ইংরেজি ভাষায়)। ২৮ নভেম্বর ২০১৪। সংগ্রহের তারিখ ৪ জানুয়ারি ২০১৬।
2. ↑  "Kadambari Movie Review, Trailer, & Show timings at Times of India"। *The Times of India* (ইংরেজি ভাষায়)। সংগ্রহের তারিখ ৪ জানুয়ারি ২০১৬।
3. ↑  "'কাদম্বরী': রবি জীবনের ধ্রুবতারা যখন পর্দায়"। *bdnews24*। সংগ্রহের তারিখ ৪ জানুয়ারি ২০১৬।
4. ↑  "আমার প্রাণের পরে চলে গেল কে"। *আনন্দবাজার পত্রিকা*। সংগ্রহের তারিখ ৪ জানুয়ারি ২০১৬।

বহিঃসংযোগ
---------

* ইন্টারনেট মুভি ডেটাবেজে *কাদম্বরী*  উইকিউপাত্তে এটি সম্পাদনা করুন (ইংরেজি)
একই নামের অন্যান্য ব্যক্তির জন্য দেলোয়ার হোসেন (দ্ব্যর্থতা নিরসন) দেখুন।
**দেলোয়ার হোসেন** (আনু. ১৯৩৪–২৪ জুলাই ২০২০) বাংলাদেশের ফরিদপুর জেলার রাজনীতিবিদ, মুক্তিযোদ্ধা ও তৎকালীন ফরিদপুর-৪ (বর্তমান ফরিদপুর-১) আসনের সাবেক সংসদ সদস্য।

কর্মজীবন
--------

দেলোয়ার হোসেন মুক্তিযোদ্ধা ছিলেন। তিনি ফরিদপুর ইয়াছিন কলেজ, মধুখালী সরকারি আয়েন উদ্দিন কলেজ, কাদেরদী ডিগ্রি কলেজে, বোয়ালমারী কলেজের অধ্যক্ষ এবং বোয়ালমারী জর্জ একাডেমির প্রধান শিক্ষক হিসেবে দায়িত্ব পালন করেছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

দেলোয়ার ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৪ (বর্তমান ফরিদপুর-১) আসন থেকে সংসদ সদস্য নির্বাচিত হন।

মৃত্যু
------

দেলোয়ার হোসেন ২৪ জুলাই ২০২০ সালে ফরিদপুর শহরের নীলটুলীস্থ নিজবাসভবনে বার্ধক্য জনিত কারনে মৃত্যুবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  বিশেষ সংবাদদাতা (২৪ জুলাই ২০২০)। "সাবেক এমপি দেলোয়ারের মৃত্যুতে প্রধানমন্ত্রীর শোক"। *জাগো নিউজ*। সংগ্রহের তারিখ ২৪ জুলাই ২০২০।
**সাখালিন দ্বীপ** (রুশ: Сахали́н) পূর্ব রাশিয়ার উপকূলের কাছে ওখোৎস্ক সাগরে অবস্থিত একটি দ্বীপ। এটি রাশিয়ার বৃহত্তম দ্বীপ। দ্বীপটি তাতার প্রণালীর মাধ্যমে রাশিয়ার উপকূল থেকে এবং লা পেরুজ প্রণালীর মাধ্যমে জাপানের হোক্কাইদো দ্বীপ থেকে পৃথক। দ্বীপটির উত্তর-দক্ষিণে পর্বতের সারি বিস্তৃত। পোরানাই এবং তিম এখানকার প্রধান দুইটি নদী। সাখালিন দ্বীপ উত্তর-দক্ষিণে ৯৫০ কিমি দীর্ঘ এবং পূর্ব-পশ্চিমে ২৫ থেকে ১৬০ কিমি পর্যন্ত প্রশস্ত হতে পারে। এখানে মাছ ধরা, খনন, এবং কাঠ আহরণ শিল্প আছে। খনিজ তেল ও কয়লা এখানকার প্রধান খনিজ উৎপাদ।

১৮৫৫ সালে রুশ ও জাপানিরা দ্বীপটির উপর যৌথ প্রশাসন জারি করে। কিন্তু ১৮৭৫ সালের সেন্ট পিটার্সবার্গ চুক্তি অনুযায়ী জাপান কুরিল দ্বীপপুঞ্জের বিনিময়ে দ্বীপটি রাশিয়াকে দিয়ে দেয়। ১৯০৫ সালের রুশ-জাপানি যুদ্ধের শেষে সাখালিন দ্বীপ রাশিয়া ও জাপানের মধ্যে ভাগ করে দেওয়া হয়। ৫০ ডিগ্রী উত্তর অক্ষাংশের দক্ষিণের অংশটি জাপানকে দেয়া হয় এবং এর নাম দেওয়া হয় কারাফুতো। ১৯৪৫ সালে ২য় বিশ্বযুদ্ধের অবসানের পর সমগ্র দ্বীপ সোভিয়েত ইউনিয়নের নিয়ন্ত্রণে চলে আসে। ১৯৯১ সালে সোভিয়েত ইউনিয়নের পতনের পর এটি রাশিয়ার সম্পত্তিতে পরিণত হয়। ১৯৯৫ সালের মে মাসে একটি শক্তিশালী ভূমিকম্প দ্বীপটির উত্তর অংশে আঘাত হানে এবং এর ফলে নেফতেগর্স্ক শহরটি ধ্বংস হয়ে যায় ও ১৮০০-রও বেশি লোকের প্রাণহানি ঘটে।

তথ্যসূত্র
---------

1. ↑  "Islands by Land Area"। *Island Directory*। United Nations Environment Program। ফেব্রুয়ারি ১৮, ১৯৯৮। ডিসেম্বর ১, ২০১৫ তারিখে মূল থেকে আর্কাইভ করা। সংগ্রহের তারিখ জুন ১৬, ২০১০।
2. ↑  Russian Federal State Statistics Service (২০১১)। "Всероссийская перепись населения 2010 года. Том 1" [2010 All-Russian Population Census, vol. 1]। *Всероссийская перепись населения 2010 года (2010 All-Russia Population Census)* (রুশ ভাষায়)। Federal State Statistics Service। সংগ্রহের তারিখ জুন ২৯, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জেইক নোরিস** (জন্ম ৩০ জুন ১৯৯৯ অ্যাসকট, বার্কশায়ার) একজন ব্রিটিশ ক্রীড়াবিদ, হাতুড়ি নিক্ষেপে বিশেষজ্ঞ। তিনি ২০১৮ সালের বিশ্ব অনূর্ধ্ব-২০ (জুনিয়র) চ্যাম্পিয়ন ছিলেন।

তার হোম ক্লাব উইন্ডসর, স্লফ ইটন এবং হৌনস্লো। তিনি লুইসিয়ানা স্টেট ইউনিভার্সিটিতে পল ডিকেনসন কর্তৃক প্রশিক্ষিত।

২০১৮ সালের জুনে নরিস বেডফোর্ডে ইংল্যান্ড অ্যাথলেটিক্স অনূর্ধ্ব-২৩ এবং অনূর্ধ্ব-২০ চ্যাম্পিয়নশিপে প্রতিদ্বন্দ্বিতা করেন এবং একটি ব্রিটিশ অনূর্ধ্ব-২০ হ্যামার ৮০.৪৫ মিটার রেকর্ডের সাথে জিতেছিলেন। ৬ কেজি হাতুরি ৮০.৬৫ মিটার নিক্ষেপ করে আবারও ব্রিটিশ রেকর্ড ভেঙে তিনি ট্যাম্পেরে ২০১৮ IAAF ওয়ার্ল্ড জুনিয়র চ্যাম্পিয়নশিপে শিরোপা জিতেছিলেন।

তথ্যসূত্র
---------

1. ↑  "Jake NORRIS | Profile"। *worldathletics.org*।
2. ↑  "Jake Norris"। *British Athletics*।
3. ↑  "Jake Norris breaks British U20 hammer record in Bedford"। জুন ১৬, ২০১৮।
4. ↑  "Report: men's hammer – IAAF World U20 Championships Tampere 2018 | REPORT | WJC 18 | World Athletics"। *www.worldathletics.org*।

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* বিশ্ব অ্যাথলেটিকস

 |

টেমপ্লেট:Footer World Junior Champions men's hammer throw
**বসুন্ধরা দাস** (জন্ম: ২৭শে অক্টোবর ১৯৭৭) হলেন একজন ভারতীয় গায়িকা, অভিনেত্রী, সুরকার, উদ্যোক্তা, বক্তা, গীতিকার এবং পরিবেশকর্মী। তিনি *হে রাম* (তামিল/হিন্দি), *মনসুন ওয়েডিং* (ইংরেজি), *সিটিজেন* (তামিল), *রাবণ প্রভু* (মালয়ালম), লঙ্কেশ প্যাট্রিক (কন্নড়)-এর মতো বেশ কয়েকটি জনপ্রিয় চলচ্চিত্রে অভিনয় করেছেন। বসুন্ধরা এ আর রহমান, বিশাল-শেখর, প্রীতম এবং শঙ্কর এহসান লায়ের মতো খ্যাতনামা সুরকারদের জন্য গান লেখার মাধ্যমে কাজ করেছেন। বসুন্ধরা বর্তমানে বেঙ্গালুরু ভিত্তিক স্টুডিওতে 'দ্য অ্যাকটিভ'-এর জন্য সংগীত রচনার কাজ করে থাকেন। তিনি চ্যানেল ভি *জ্যামিন*, ব্রিটিশ ব্রডকাস্টিং কর্পোরেশনের ভারতের জন্য এইচআইভি সচেতনতা সংগীত *হর কদম*, *মিশন ওস্তাদ*, *আর্য*, *গ্লোবাল রিদমস*, *নাইলন সাউন্ডজ* এবং সম্প্রতি *শাহ দ্য হুসেন* (যেখানে তিনি সুফি গায়ক মীর মুখতিয়ার আলীর সাথে অ্যালবাম একটি অ্যালবামে কাজ করেছেন) প্রকল্পের মতো একাধিক স্বাধীন প্রকল্পেও অংশ নিয়েছিলেন। *মুদালভান* নামক তামিল চলচ্চিত্রে তাঁর কাজের জন্য তিনি "সেরা নেপথ্য সঙ্গীতশিল্পী (নারী)" বিভাগে ফিল্মফেয়ার পুরস্কার (তামিল) জয়লাভ করেছেন।

ব্যক্তিগত জীবন
--------------

বসুন্ধরা দাস ১৯৭৭ সালের ২৭শে অক্টোবর তারিখে ভারতের কর্ণাটকের বেঙ্গালুরুতে জন্মগ্রহণ করেছিলেন। তিনি বেঙ্গালুরুর ক্লুনি কনভেন্ট হাই স্কুল, বেঙ্গালুরুর শ্রী বিদ্যা মন্দির এবং বেঙ্গালুরুর মাউন্ট কারমেল কলেজ হতে অর্থনীতি, পরিসংখ্যান এবং গণিত নিয়ে স্নাতক পরীক্ষায় উত্তীর্ণ হয়েছিলেন। তিনি তাঁর দাদি ইন্দিরা দাসের অধীনে হিন্দুস্তানি ধ্রুপদী সংগীতের প্রশিক্ষণ গ্রহণ শুরু করেছিলেন এবং পরে ললিতা কৈকিনী এবং পণ্ডিত পরমেশ্বর হেগদার অধীনে প্রশিক্ষণ গ্রহণ করেছেন।

তাঁর কলেজের দিনগুলোতে তিনি একটি মেয়েদের গানের দলের প্রধান গায়িকা ছিলেন এবং কলেজের গায়কদলের মধ্যে উচ্চ সপ্তকধারী ছিলেন। একটি সাক্ষাৎকারে তিনি বলেছেন যে, "মঞ্চে আমি যখন প্রথম গান করলাম তখন আমাকে গান গাওয়া নিয়ে অনুৎসাহিত করা হয়েছিল"। তিনি একজন বহুভাষিক; তিনি তামিল, কন্নড়, তেলুগু, ইংরেজি, মালয়ালম এবং স্পেনীয় ভাষায় সাবলীলভাবে কথা বলতে পারেন।

বসুন্ধরা তাঁর দীর্ঘকালীন বন্ধু রবার্তো নারায়ণের সাথে বিবাহ বন্ধনে আবদ্ধ হয়েছেন।

পেশা
----

১৯৯৯ সালে, বসুন্ধরা কামাল হাসানের সাথে *হে রাম* নামক চলচ্চিত্রে অভিনয়ের মাধ্যমে অভিনয় জগতে পা রাখেন। অতঃপর তিনি মালয়ালম চলচ্চিত্র *রাওয়ানা প্রভু* তে মোহনলালের সাথে কেন্দ্রীয় চরিত্রে, তামিল চলচ্চিত্র *সিটিজেন*-এ অজিথ কুমারের সাথে এবং কন্নড় চলচ্চিত্রে *লঙ্কেশ প্যাট্রিক* দর্শনের সাথে অভিনয় করেছেন। তিনি মীরা নায়ারের ইংরেজি ভাষার চলচ্চিত্র *মনসুন ওয়েডিং*-এ অভিনয় করেছেন।

তথ্যসূত্র
---------

1. ↑  "47th Annual Filmfare South Best Playback Singer : Santosh : Free Down…"। *archive.is*। ২০১৭-০২-০৫। Archived from the original on ২০১৭-০২-০৫। সংগ্রহের তারিখ ২০১৮-০৫-০৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "Manglorean – Vasundhara wedding"। ২০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১৩।

বহিঃসংযোগ
---------

* ইন্টারনেট মুভি ডেটাবেজে বসুন্ধরা দাস (ইংরেজি)
***মালাকাইটের ঝাপি*** ( রুশ: Малахитовая шкатулка, উচ্চারণ: *Malakhitovaya Shkatulka*, আ-ধ্ব-ব: [məlɐˈxʲitəvəjə ʂkɐˈtulkə] **মডিউল:IPA/styles.css পাতায় কোন বিষয়বস্তু নেই।** ) পাভেল বাজভ দ্বারা সংকলিত রাশিয়ার উরাল অঞ্চলের রূপকথার গল্প এবং লোককথার ( *স্কাজ* নামেও পরিচিত) একটি বই যা ১৯৩৬ থেকে ১৯৪৫ সাল অবধি প্রকাশিত হয়েছিল। এটি সমসাময়িক ভাষায় লেখা এবং চমৎকার চরিত্রগুলির সাথে দৈনন্দিন জীবনের উপাদানগুলিকে মিশ্রিত করে। বইটি ১৯৪২ সালে স্ট্যালিন পুরস্কারে ভূষিত হয়েছিল। বাজভের গল্পগুলি খনি শ্রমিক এবং স্বর্ণ প্রদর্শকদের শ্রুতির উপর ভিত্তি করে তৈরি।


*মালাকাইটের ঝাপি -এর* প্রথম সংস্করণ ১৯৩৯ সালের ২৮ জানুয়ারী প্রকাশিত হয়েছিল। এটি ১৪টি গল্প এবং একটি ভূমিকা নিয়ে গঠিত, যাতে ইউরালের জীবন, শিল্প এবং সংস্কৃতি সম্পর্কে কিছু তথ্য রয়েছে এবং যা লেখক সংগ্রহের প্রতিটি সংস্করণে অন্তর্ভুক্ত করার চেষ্টা করেছিলেন। পরবর্তী সংস্করণগুলিতে ৪০ টিরও বেশি গল্প রয়েছে। সব গল্পই আজকাল সমান জনপ্রিয় নয়। সবচেয়ে জনপ্রিয় গল্পগুলি 1936 থেকে 1939 সালের মধ্যে লেখা হয়েছিল: "দ্য মিস্ট্রেস অফ দ্য কপার মাউন্টেন "এবং এর ধারাবাহিকতা "দ্য মালাকাইট ক্যাসকেট ", "দ্য স্টোন ফ্লাওয়ার "এবং এর ধারাবাহিকতা "দ্য মাস্টার ক্রাফটসম্যান", "সিলভার হুফ ", "ক্যাটের কান" ", "সিনুশকার ওয়েল ", "ম্যানেজারের বুট-সোলস"। পরবর্তী গল্পগুলির মধ্যে "A Fragile Twig" (1940), "The Fire-Fairy "(1940), "Tayutka's Mirror" (1941), "Ivanko Krylatko" (1943), "The Spark of Life "(1943) উল্লেখযোগ্য। জনপ্রিয় উরাল পর্বতমালার লোককাহিনীর চরিত্র যেমন মিস্ট্রেস অফ দ্য কপার মাউন্টেনে পাভেল বাজভের *দ্য মালাচাইট বক্সে* তাদের উপস্থিতির পরে খুব পরিচিত হয়ে ওঠে।
নীল তীরচিহ্ন দ্বারা উপস্থাপিত গ্রেডিয়েন্ট, একটি স্কেলার ফাংশনের সর্বাধিক পরিবর্তন নির্দেশ করে। ফাংশনের মানগুলি গ্রেস্কেলে উপস্থাপন করা হয় এবং সাদা (নিম্ন) থেকে গাঢ় (উচ্চ) পর্যন্ত মান বৃদ্ধি পায়।
যখন ডিফারেন্সিয়াল ভেক্টর অপারেটরের সাথে কোনো ত্রিমাত্রিক স্কেলার ক্ষেত্র ফাংশনের সাধারণ গুণ হয় তখন তাকে **গ্র্যাডিয়েন্ট** বলে।ভেক্টর ক্যালকুলাসে কোন স্কেলার ক্ষেত্রের **গ্র্যাডিয়েন্ট** একটি ভেক্টর। এই ভেক্টরের মান স্কেলারটির সর্বোচ্চ পরিবর্তন হারের সমান এবং সর্বোচ্চ পরিবর্তন যেদিকে ঘটে ভেক্টরটির দিকও হয় সেদিকে। ইক্লিডীয় স্থানে অবস্থিত যেসব অপেক্ষকের মান অন্য একটি ইউক্লিডীয় স্থানেই সীমাবদ্ধ থাকে তাদের গ্র্যাডিয়েন্টকে জ্যাকবিয়ান হিসেবে আখ্যায়িত করা হয়।

কোন ঢালের নতি বোঝাতেও ইংরেজিতে গ্র্যাডিয়েন্ট শব্দটি ব্যবহৃত হয়। তবে নতির সাথে গ্র্যাডিয়েন্টকে গুলিয়ে ফেলা ঠিক হবে না। গ্র্যাডিয়েন্টের কোন যথোপযুক্ত বাংলা প্রতিশব্দ না থাকায় মূল ইংরেজিটিই ব্যবহার করা হচ্ছে।

গাণিতিক সংজ্ঞা
--------------

ফাংশনের গ্র্যাডিয়েন্ট নকশাকে f(*x*,*y*) = −(cos2*x* + cos2*y*)2 একটি ভেক্টর হ্মেত্র হিসেবে পুঙ্খানুপুঙ্খভাবে বর্ণনা করা হয়েছে।
কোন ফাংশন, {\displaystyle f\left(x,y,z\right)} একটি স্কেলার ক্ষেত্র হলে,

তার গ্র্যাডিয়েন্ট হবে, {\displaystyle \nabla f={\frac {\partial f}{\partial x}}{\hat {i}}+{\frac {\partial f}{\partial y}}{\hat {j}}+{\frac {\partial f}{\partial z}}{\hat {k}}}

তথ্যসূত্র
---------

বহিঃসংযোগ
---------

* Kuptsov, L.P. (2001), "Gradient", in Hazewinkel, Michiel, Encyclopaedia of Mathematics, Springer, আইএসবিএন ৯৭৮-১-৫৫৬০৮-০১০-৪
* এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Gradient"।
ইসলামের কিছু প্রধান নবী
ইসলাম ধর্মে, **রসূল** (আরবি: رسول *রসুল্‌* "বার্তাবাহক", বহুবচন রুসুল) হলেন আল্লাহ্‌ প্রেরিত বার্তাবাহী ব্যক্তিত্ব। রসূল বলতে তাদেরকেই বোঝানো হয় যারা আল্লাহ্‌র কাছ থেকে কেতাব পেয়েছেন। হাদিস সহ অন্যান্য ইসলামী বইয়ে এক লক্ষ চব্বিশ হাজার মতান্তরে দুই লক্ষ চব্বিশ হাজার নবির কথা বলা হয়েছে। এদের মাঝে সকলে কেতাব পাননি। যারা কিতাব পেয়েছেন তারাই শুধু রসুলের খেতাব পেয়েছেন। অর্থাৎ সকল রসুলই নবী কিন্তু সকল নবী রসুল নয়। কোরান অনুযায়ী, আল্লাহ্‌ মানবজাতির নিকট বহু আম্বিয়া (একবচন নবী) পাঠিয়েছেন।

> আমি তোমাকে সত্যসহ পাঠিয়েছি সুসংবাদ দাতা ও সতর্ককারী রূপে; এমন কোন সম্প্রদায় নাই যার নিকট সতর্ককারী পাঠান হয়নি।
> 
> — অনুবাদ মুজিবুর রহমান "কুরআন ২:২৫৬"। 
> 

তাদের মাঝে পঁচিশ জনের নাম কোরানে উল্লেখ আছে (ইসলামের প্রেরিতপুরুষগণ দেখুন)। কোরান তাদের চার জনকে রসূল হিসাবে উল্লেখ করে: দাউদ (আলাইহিস সালাম) , মুসা (আলাইহিস সালাম), ঈসা (আলাইহিস সালাম) আর মুহম্মদ (সঃ)।

ইসলাম ধর্ম অনুসারে সকল নবী ও রাসুলের মাঝে শ্রেষ্ঠ রসূল বলে ধরা হয় মুহম্মদ কে। এবং ইসলাম ধর্ম অনুসারে তিনিই শেষ নবী। তার পরে আর কোনও নবী আসবে না।

1. ↑  "University of Southern California Compendium of Muslim Texts"। ২০০৭-০১-০১ তারিখে মূল থেকে আর্কাইভ করা। সংগ্রহের তারিখ ২০০৭-০১-০৩।  Authors list-এ `|প্রথমাংশ1=` এর `|শেষাংশ1=` নেই (সাহায্য)
**কার্লেস কোমামালা লোপেজ-দেল পান** (১৭ এপ্রিল ১৮৮৯ - ৪ আগস্ট ১৯৮৩) পেশায় একজন অর্থোপেডিক সার্জন এবং ১৯০৩ থেকে ১৯১১ সালের মধ্যে বার্সেলোনার হয়ে একজন ফুটবল খেলোয়াড় ছিলেন। তিনি ১৯০৯–১৯১১ সালে বার্সেলোনার একজন পরিচালক ছিলেন।

প্রাথমিক জীবন এবং কর্মজীবন
--------------------------

স্পেনের রাজধানী মাদ্রিদে বাস্ক বাবা এবং ক্যানারিয়ান মায়ের ঘরে জন্ম হয় তার।

১৯০৩ সালে তিনি বার্সেলোনায় যোগ দেন, যখন তার বন্ধু জোয়ান গ্যাম্পার (যিনি ১৮৯৯ সালে ক্লাবটি প্রতিষ্ঠা করেছিলেন এবং ফুটবল ক্লাব বার্সেলোনার একজন সভাপতি ছিলেন) অবসর নেন। কোমামালা একজন দুর্দান্ত স্ট্রাইকার ছিলেন যিনি তার দীর্ঘ ক্যারিয়ারে অনেক গোল করেন। ক্লাবের হয়ে ১৫৪টি ম্যাচে তিনি মোট ১৭২টি গোল করেছেন।

তিনি খুব সক্রিয় জীবনযাপন করেছিলেন এবং তিনি আইরিশ ফুটবল দল গ্যালেন এবং বিশ্ববিদ্যালয়ও প্রতিষ্ঠা করেছিলেন। তিনি ফুটবল ক্লাব ক্যাজুয়ালের হয়েও খেলেছেন। তিনি রাগবি এবং সাঁতার অনুশীলন করতেন, মাঝে মাঝে সাংবাদিকতামূলক লেখালেখি করতেন এবং ১৯২৩ সালে কাতালান ফেডারেশন অব জিমন্যাস্টিকসের প্রতিষ্ঠাতা ও প্রথম সভাপতি হন।

কোমামালা ১৯১০ থেকে ১৯১২ সালের মধ্যে কাতালান জাতীয় দলের হয়ে বেশ কয়েকটি ম্যাচ খেলে দুটি গোল করেন, যার মধ্যে প্রথমটি ২৪ জুলাই ১৯১০-এ প্যারিসের কাছে 1-3 গোলে হারার ম্যাচে কাতালুনিয়ার প্রথম আন্তর্জাতিক খেলায় আসে (যদিও ফিফা কর্তৃক স্বীকৃত নয়)।

কার্লোস কোমামালাকে একজন মহান কার্টুনিস্ট হিসেবে বিবেচনা করা হতো; তিনি ছিলেন ফুটবল ক্লাব বার্সেলোনার বর্তমান কোট অফ আর্মসের মূল ধারণার স্রষ্টা, তারপর ১৯১০ সালে বার্সার জন্য তাদের ঢালকে আরও ভালোভাবে নকশা করার জন্য পাবলিক টেন্ডার জিতেছিলেন।

ব্যক্তিগত জীবন
--------------

তার ভাই আর্সেনি এবং আউরিও ছিলেন ফুটবল খেলোয়াড়, যারা দুজনেই বার্সেলোনার হয়েও খেলতেন। এছাড়াও তিনি ফুটবল ক্লাব বার্সেলোনা ক্লাব ক্রেস্টের ডিজাইনার ছিলেন, যার জন্য তিনি ১৯১০ সালে অনুষ্ঠিত একটি গণ প্রতিযোগিতা জিতেছিলেন।

অর্জন
-----

* স্পেনীয় চ্যাম্পিয়নশিপ: ১৯০৯-১০
* কাতালান চ্যাম্পিয়নশিপ: ১৯০৪-০৫, ১৯০৮-০৯, ১৯০৯-১০ এবং ১৯০১০-১১
* পিরেনিস কাপ : ১৯০১–১০ এবং ১৯১০–১১

তথ্যসূত্র
---------

1. ↑  "Edición del jueves, 28 noviembre 1907, página 4 – Hemeroteca – Lavanguardia.es" (স্পেনীয় ভাষায়)। Hemeroteca.lavanguardia.es। ২৮ নভেম্বর ১৯০৭। সংগ্রহের তারিখ ৬ মার্চ ২০১০।
2. ↑  "Edición del jueves, 21 noviembre 1935, página 4 – Hemeroteca – elmundodeportivo.es" (Spanish ভাষায়)। Hemeroteca.elmundodeportivo.es। ২১ নভেম্বর ১৯৩৫। সংগ্রহের তারিখ ৬ মার্চ ২০১০। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  Dictionary of Barca. Antoni Closa, Jordi Blanco. Hardcover. Enc. Catalan 1999. আইএসবিএন ৯৭৮৮৪৪১২০১২৬২, Page 99
4. ↑  "Federació Catalana de Gimnàstica - la Federació Catalana de Gimnàstica"। ২৩ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২০১০-০৩-০৬।
5. ↑  "Carles Comamala"।

বহিঃসংযোগ
---------

* কার্লেস কোমামালা ই লোপেজ দেল পান | কাতালান ডাক্তারদের গ্যালারি
একটি **তাড়নী** হ'ল বিস্তৃত, সমতল অঙ্গ যা পানির মাধ্যমে চলাচলের জন্য অভিযোজিত। এটি জলীয় কশেরুকাগুলির সম্পূর্ণ ওয়েবেড, সাঁতারের সংযোজনগুলিকে বোঝায় যা মাছ নয়।
তিমি জাতীয় দুটি তাড়নীযুক্ত প্রাণীদের মধ্যে, উল্টানো কেবলমাত্র পর্বতারোহণকে বোঝায়। চারটি তাড়নী, যেমন পিনিপিড এবং সামুদ্রিক কচ্ছপযুক্ত প্রাণীদের মধ্যে, কেউ আগাছা-এবং হিন্দি-তাড়নী, বা পেটোরাল তাড়নী এবং পেলভিক তাড়নীগুলি আলাদা করতে।

তাড়নীযুক্ত প্রাণীদের মধ্যে রয়েছে পেঙ্গুইন (যাদের তাড়নীগুলিকে ডানাও বলা হয়), সিটেসিয়ানস (যেমন ডলফিন এবং তিমি), পিনিপিডস (যেমন: ওয়ালরাস, কানেরলেস এবং কানের সীল), সাইরেনিয়ান (যেমন ম্যানাটিজ এবং ডুগং), এবং সামুদ্রিক সরীসৃপ যেমন সামুদ্রিক কচ্ছপ এবং বিলুপ্তপ্রায় প্লেসিয়াসস, মোসাসসর, ইচথিয়োসরাস এবং মেট্রিয়োরিনকিডস।

"ফিন" এবং "তাড়নী" পদটির ব্যবহার বৈজ্ঞানিক সাহিত্যে এমনকি কখনও কখনও অসঙ্গত হয়। তবে, মাছের হাইড্রোডাইনামিক নিয়ন্ত্রণের পৃষ্ঠগুলি সর্বদা "ফিনস" এবং কখনও "তাড়নী" হিসাবে উল্লেখ করা হয়। ফিনের মতো কাঠামোতে বিকশিত টেট্রোপড অঙ্গগুলিকে সাধারণত (তবে সর্বদা নয়) ডানাগুলির পরিবর্তে "তাড়নী" বলা হয়। সিটাসিয়ানগুলিতে ডোরসাল কাঠামোটিকে "ডোরসাল ফিন" বলা হয় এবং বৃহত সিটাসিয়ান লেজগুলিকে প্রাথমিকভাবে ফ্লুক হিসাবে উল্লেখ করা হয় তবে মাঝে মাঝে "স্নিগ্ধ পাখনা" হিসাবে চিহ্নিত করা হয়; এই কাঠামোর কোনওটিই তাড়নী নয়।

কিছু তাড়নী খুব দক্ষ হাইড্রোফয়েলস, ডানাগুলির সাথে সমান (এয়ারফোয়েল), প্রচন্ড গতি এবং কূটচলতার সাথে জলের মধ্য দিয়ে চালিত এবং কসরত করতে ব্যবহৃত হয় (ফয়েলটি দেখুন)। উভচর কচ্ছপ এবং প্লাটিপাসের ওয়েবেড ফোরফিটের মতো অঙ্কগুলি সহ এখনও সাঁতারের সংযোজনগুলি তাড়নীগুলির পরিবর্তে প্যাডেল হিসাবে বিবেচনা করা হয়।

তথ্যসূত্র
---------

1. ↑  William F. Perrin; Bernd Würsig; J.G.M. Thewissen (২৬ ফেব্রুয়ারি ২০০৯)। *Encyclopedia of Marine Mammals*। Academic Press। আইএসবিএন 978-0-08-091993-5।
2. ↑  Fish, F.E. (২০০৪)। "Structure and Mechanics of Nonpiscine Control Surfaces"। *IEEE Journal of Oceanic Engineering*। **29** (3): 605–621। আইএসএসএন 0364-9059। ডিওআই:10.1109/joe.2004.833213।
**ক্যারোলিন তাহহান ফাছাখ** অথবা **সিস্টার ক্যারোল** হলেন একজন সিরীয় সন্ন্যাসিনী , যিনি গৃহযুদ্ধকালীন সময়ে দেশটির নারী ক শিশুদের নিয়ে কাজ করেছেন। ২০১৭ সালে তিনি আন্তর্জাতিক সাহসী নারী পুরস্কার লাভ করেন।

জীবনী
-----

ক্যারোলিন তাহহান ফাছাখ জন্মেছিলেন দেশটির আলেপ্পো শহরে। তিনি সালেসিয়ান সিস্টারস অব ডন বস্কোতে যোগ দিয়েছিলেন এবং এরপর 'সিস্টার ক্যারোল' হিসেবে পরিচিতি লাভ করেন। তিনি দামেস্কে একটি নার্সারি স্কুল চালান, যেটি দেশটিতে গৃহযুদ্ধ চলাকালেও খোলা ছিল। স্কুলটি জাতি ধর্ম বর্ণ নির্বিশেষে সব শিশু ও মায়ের জন্য খোলা ছিল। স্কুল পরিচালনাকারী সিস্টারগণ মায়েদের সুঁই চালানো শিখিয়েছিলেন।

সম্মাননা
--------

ক্যারোলিন তাহহান ফাছাখ মেলানিস ট্রাম্পের নিকট হতে আন্তর্জাতিক সাহসী নারী পুরস্কার গ্রহণ করছেন
২০১৭ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর]]। সিস্টার ক্যারোলকে পুরস্কারের জন্য মনোনীত করেছিল ভ্যাটিকান।

ব্যক্তিগত দৃষ্টিভঙ্গি
---------------------

তিনি সিরীয় প্রেসিডেন্ট বাশার আল আসাদ
সমর্থক ও ডোনাল্ড ট্রাম্প বিরোধী। ফাছাখ বাশার আল আসাদের রাসায়নিক অস্ত্র প্রয়োগের ঘটনার ব্যাপারে সন্দেহ প্রকাশ করেন। তিনি ২০১৭ সালে গণমাধ্যমে বলেছিলেন যে, ট্রাম্প প্রশাসনের ক্ষেপণাস্ত্র হামলা দেশটির শান্তি প্রচেষ্টাকে ব্যাহত করেছে। তিনি বাশার আল আসাদকে পছন্দ করেন।

তথ্যসূত্র
---------

1. 1 2  "Syrian nun honored by State Department says U.S. bombing is step back | The Compass"। *The Compass* (ইংরেজি ভাষায়)। ২০১৭-০৪-১১। ২০১৭-০৮-২৫ তারিখে মূল থেকে আর্কাইভ করা। সংগ্রহের তারিখ ২০১৭-০৮-২৫।
2. ↑  "Biographies of the Finalists for the 2017 International Women of Courage Awards"। *www.state.gov* (ইংরেজি ভাষায়)। সংগ্রহের তারিখ ২০১৭-০৮-২৫।
3. ↑  "GHR and Global Minnesota Host Two International Women of Courage"। *GHR Foundation*। ২০১৯-০৫-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৮-২৬।
4. ↑  "Syrian nun honored by U.S. says Assad is 'not a dictator'"। *Crux* (ইংরেজি ভাষায়)। ২০১৭-০৪-১২। ২০১৯-০৬-১৭ তারিখে মূল থেকে আর্কাইভ করা। সংগ্রহের তারিখ ২০১৭-০৮-২৫।
**আইন বিভাগ** হলো ভারতের পশ্চিমবঙ্গে পশ্চিমবঙ্গ সরকারের অধীনস্থ একটি বিভাগ। এটি রাজ্য সরকারের প্রধান আইনী নীতি প্রণয়ন এবং উপদেষ্টা কর্তৃপক্ষ।

ইতিহাস
------

প্রাথমিকভাবে আইনী নীতি প্রণয়ন এবং আইন প্রণয়নের কাজগুলি পশ্চিমবঙ্গ সরকারের আইন বিভাগকে ন্যস্ত করা হয়েছিল। রাজ্য সরকারের লেজিসলেটিভ এবং জুডিশিয়াল ডিপার্টমেন্টের একীকরণের পরে ১৯৫৮ সালের মার্চ মাসে আইন বিভাগ প্রতিষ্ঠিত হয়েছিল। এটি ১৯৬৩ সালে বিচার বিভাগীয় এবং আইনসভায় বিভক্ত ছিল। ১৯৮৮ সালে লেজিসলেটিভ ডিপার্টমেন্টের নাম পরিবর্তন করে আইন বিভাগ রাখা হয় যা ১ মার্চ ১৯৮৮ থেকে কার্যকর হয়। এই বিভাগের সদর দপ্তর কলকাতার মহাকরণের মূল ব্লকে অবস্থিত।

কার্যক্রম
---------

বিভাগটির দুটি শাখা রয়েছে, লেজিসলেটিভ শাখা এবং সরকারি ভাষা শাখা। আইন বিভাগকে পশ্চিমবঙ্গের অন্যান্য প্রশাসনিক বিভাগের অফিসিয়াল গেজেটের মাধ্যমে আইনী খসড়া, বিজ্ঞপ্তি প্রকাশ, বিল, অধ্যাদেশ এবং বিল এবং আইন, বিধি এবং উপ-আইনের সংশোধনের দায়িত্ব দেওয়া হয়েছে। এটি পর্যায়ক্রমিক সংশোধন, আদেশের সংশোধন, সংবিধিবদ্ধ বিজ্ঞপ্তির নিষ্পত্তি, যখনই প্রয়োজন তখন প্রবিধান সম্পাদন করে। আরও এই বিভাগটি সংশ্লিষ্ট আদালতের মামলাগুলি দেখাশোনার জন্য বিভিন্ন বিভাগে পশ্চিমবঙ্গ আইনী পরিষেবা অফিসারদের নিযুক্ত করে।

মন্ত্রীগণ
---------

বর্তমানে এই বিভাগের মন্ত্রী মলয় ঘটক, যিনি সর্বভারতীয় তৃণমূল কংগ্রেসের নেতা।

তথ্যসূত্র
---------

1. 1 2  Official Site of Government of West Bengal। "Law"। সংগ্রহের তারিখ ১৫ জুন ২০১৭। Official Site of Government of West Bengal. "Law". Retrieved 15 June 2017.
2. ↑  "Manuals under RTI in Law Department, West Bengal"। *wbxpress.com*। সংগ্রহের তারিখ ১৫ জুন ২০১৭। "Manuals under RTI in Law Department, West Bengal". *wbxpress.com*. Retrieved 15 June 2017.
3. ↑  "List of Ministers in Mamata's cabinet"। *thehindu.com*। ২৭ মে ২০১৬। সংগ্রহের তারিখ ১৫ জুন ২০১৭। "List of Ministers in Mamata's cabinet". *thehindu.com*. 27 May 2016. Retrieved 15 June 2017.
4. ↑  "List of ministers in Mamata Banerjee government in WB"। *business-standard.com*। ২৭ মে ২০১৬। সংগ্রহের তারিখ ১৫ জুন ২০১৭। "List of ministers in Mamata Banerjee government in WB". *business-standard.com*. 27 May 2016. Retrieved 15 June 2017.
**গোলাম সারওয়ার** হলেন একজন বাংলাদেশী কূটনীতিক, যিনি ১৩ জুলাই ২০২৩ খ্রিষ্টাব্দে দক্ষিণ এশীয় আঞ্চলিক সহযোগিতা সংস্থার ১৫তম ও বাংলাদেশী ৩য় মহাসচিব হিসেবে দায়িত্ব পালন শুরু করেন।

পরিচয়
------

তিনি নোয়াখালীর সন্তান। পেশাদার এ কূটনীতিক দুই সন্তানের জনক।

শিক্ষাজীবন
----------

গোলাম সারওয়ার নটর ডেম কলেজ থেকে উচ্চমাধ্যমিক ও ঢাকা বিশ্ববিদ্যালয় থেকে হিসাববিজ্ঞানে স্নাতকোত্তর সম্পন্ন করেন। এছাড়া তিনি ইনস্টিটিউট অব চার্টার্ড অ্যাকাউন্ট্যান্টস অব বাংলাদেশের (আইসিএবি) অধীনে একটি শীর্ষস্থানীয় চার্টার্ড অ্যাকাউন্ট্যান্টস এবং ম্যানেজমেন্ট কনসালটেন্ট ফার্মের সঙ্গে আর্টিকেল স্টুডেন্টশিপ সম্পন্ন করেন

কর্মজীবন
--------

বাংলাদেশ সিভিল সার্ভিস (বিসিএস) ১০ম ব্যাচের এ কর্মকর্তা ১৯৯১ সালে পররাষ্ট্র মন্ত্রণালয়ে যোগ দেন। তিনি মালয়েশিয়া, ওমান ও সুইডেনে বাংলাদেশের রাষ্ট্রদূত হিসেবে দায়িত্ব পালন করেন। এ ছাড়া তিনি জেদ্দা, ওয়াশিংটন ডিসি, কাঠমাণ্ডু, কুয়ালালামপুর ও  ইয়াঙ্গুনে বাংলাদেশ মিশনে বিভিন্ন পদে দায়িত্ব পালন করেন।

তথ্যসূত্র
---------

1. 1 2 3 4  "সার্কের নতুন মহাসচিব হলেন গোলাম সারওয়ার"। *দৈনিক ইনকিলাব*। ১৩ জুলাই ২০২৩। সংগ্রহের তারিখ ২০২৩-০৭-১৫।
2. ↑  "সার্কের নতুন মহাসচিব গোলাম সারওয়ার"। *bdnews24*। ১৩ জুলাই ২০২৩। সংগ্রহের তারিখ ২০২৩-০৭-১৫।
3. ↑  "সার্কের নতুন মহাসচিব গোলাম সারওয়ার"। *Barta24* (ইংরেজি ভাষায়)। ২০২৩-০৭-১৪। সংগ্রহের তারিখ ২০২৩-০৭-১৫।
আরও দেখুন: শিক্ষক দিবসের তালিকা

**বিশ্ব শিক্ষক দিবস** হচ্ছে ১৯৯৫ সাল থেকে প্রতি বছর ৫ অক্টোবর বিশ্ব ব্যাপী পালিত হয়ে থাকে। এই দিবসটি শিক্ষকদের যথাযথ সম্মান রক্ষা এবং সমাজে তাদের অবদানকে স্মরণ করার জন্য পালন করা হয়।

ইউনেস্কোর মতে, বিশ্ব শিক্ষক দিবস শিক্ষা ও উন্নয়নের ক্ষেত্রে শিক্ষকদের অসামান্য অবদানের স্বীকৃতি স্বরূপ পালন করা হয়।

বিশ্বের ১০০টি দেশে এই দিবসটি পালিত হয়ে থাকে। এই দিবসটি পালনে এডুকেশন ইন্টারন্যাশনাল ও তার সহযোগী ৪০১টি সদস্য সংগঠন মূল ভূমিকা রাখে। দিবসটি উপলক্ষে ইআই প্রতি বছর একটি প্রতিপাদ্য বিষয় নির্ধারণ করে থাকে যা জনসচেতনতা বৃদ্ধির সাথে সাথে শিক্ষকতা পেশার অবদানকেও স্মরণ করিয়ে দেয়।

উদযাপন
------

বিশ্ব শিক্ষক দিবস উদযাপন করার জন্য, জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) এবং এডুকেশন ইন্টারন্যাশনাল(ইআই) প্রতি বছর একটি প্রচারণা চালায় যাতে বিশ্বকে শিক্ষকদের সম্পর্কে আরও ভালভাবে বোঝাতে পারে যে, তারা শিক্ষার্থী এবং সমাজকে বিকাশিত করতে কতটা ভূমিকা পালন করে। তাই তারা তাদের প্রচারণার জন্য বিভিন্ন বেসরকারি সংস্থার সাথে কাজ করে, যেমন— গণমাধ্যম সংস্থার সাহায্যে তারা তাদের কাজ সম্পাদন করে। প্রচারণাটি প্রতি বছর ভিন্ন ভিন্ন থিমে আলোকপাত করে থাকে।

তথ্যসূত্র
---------

1. ↑  "World Teachers' Day - 5 October 2017"। *UNESCO* (ইংরেজি ভাষায়)। ২০১৭-০৯-১৩। সংগ্রহের তারিখ ২০২৩-১০-০৮।
2. ↑  "World Teachers' Day - 5 September 2017"। *UNESCO* (ইংরেজি ভাষায়)। ২০১৭-০৯-১৩। সংগ্রহের তারিখ ২০১৭-১০-০৬।
3. ↑  "World Teachers Day 2018 - National Awareness Days Events Calendar 2018 & 2019"। *National Awareness Days Events Calendar 2018 & 2019* (ইংরেজি ভাষায়)। সংগ্রহের তারিখ ২০১৮-০৯-১১।
4. ↑  Power, Colin (২০১৪)। *The Power of Education!: Education for All, Development, Globalisation and UNESCO*। Springer। পৃষ্ঠা 191। আইএসবিএন 9789812872210।

বহি:সংযোগ
---------

* বিশ্ব শিক্ষক দিবসের ওয়েব ঠিকানা
* ইউনেস্কো: শিক্ষক দিবসের ওয়েব ঠিকানা

আরও দেখুন
---------

* আন্তর্জাতিক শিক্ষা দিবস
* এডুকেশন ইন্টারন্যাশনাল
**বেতিলা জমিদারবাড়ি** বাংলাদেশের মানিকগঞ্জ জেলার সদর থানায় অবস্থিত।

ইতিহাস
------

এ বাড়ির সঠিক ইতিহাস তথ্যগত অভাবের কারণে তেমন জানা যায়নি। মানিকগঞ্জ জেলার বেতিলা খাল ব্যবহার করে নানান বজরা, মহাজনী নৌকা আসা যাওয়া করতো। নিরাপদ নৌরুট বেছে নিয়েছিলেন বড় বড় অনেক বণিকেরা। লোককথায় জানা যায় জ্যোতি বাবু নামের এক বণিক ছিলেন এই জমিদার বাড়ির পূর্বপুরুষ।

দর্শনীয়
--------

কারুকার্য
---------

বর্তমান অবস্থা
--------------

সত্য বাবুর বসতবাড়ি নামে পরিচিত বেতিলা জমিদারবাড়ি বর্তমানে সরকারী আশ্রয় কেন্দ্র হিসেবে ব্যবহার হচ্ছে।

জনসংস্কৃতিতে ব্যবহার
--------------------

এই বাড়িতে 'ফ্রম বাংলাদেশ' চলচ্চিত্রের সিংহভাগ চিত্রগ্রহণ করা হয়।

তথ্যসূত্র
---------

1. ↑  "বেতিলা জমিদার বাড়ি"। *বাংলাদেশ জাতীয় তথ্য বাতায়ন*। সংগ্রহের তারিখ ২০১৭-০৩-১৩। [*স্থায়ীভাবে অকার্যকর সংযোগ*]
2. ↑  "বেতিলা জমিদার বাড়ি"। *প্রিজম*। ২৮ এপ্রিল ২০১৬। ১৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৭।
3. ↑  "বেতিলা জমিদার বাড়ি"। *বাংলাদেশ জাতীয় তথ্য বাতায়ন*। সংগ্রহের তারিখ ২০১৭-০৩-১৩। [*স্থায়ীভাবে অকার্যকর সংযোগ*]
4. ↑  "মুক্তিযুদ্ধ, কাননবালা ও 'ফ্রম বাংলাদেশ'"। *প্রথম আলো*। সংগ্রহের তারিখ ২০১৯-১০-২৭।
**মু. আলীম উদ্দিন** (জন্ম: ১৪ ফেব্রুয়ারি ১৯৪০- মৃত্যু: ১৮ আগস্ট ২০১৫) বাংলাদেশ আওয়ামী লীগের রাজনীতিবিদ, মুক্তিযোদ্ধা এবং রংপুর-৪ আসন (বর্তমান নীলফামারী-৪) থেকে নির্বাচিত সাবেক সংসদ সদস্য। তিনি ১৯৭৩ সালের প্রথম জাতীয় সংসদ নির্বাচনে সাংসদ নির্বাচিত হয়েছিলেন।

জন্ম ও প্রাথমিক জীবন
--------------------

মু. আলীম উদ্দিন ১৪ ফেব্রুয়ারি ১৯৪০ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) নীলফামারী জেলার সৈয়দপুর উপজেলায় জন্মগ্রহণ করেন। তার পিতা শহীদ ডাঃ বদিউজ্জামান ও মাতা আঞ্জেমা খাতুন।

রাজনৈতিক ও কর্মজীবন
-------------------

মু. আলীম উদ্দিন ১ জানুয়ারি ১৯৬৬ সালে নীলফামারী জেলা ছাত্রলীগের প্রতিষ্ঠাতা সভাপতি নির্বাচিত হন। তিনি সৈয়দপুর ছাত্রলীগেরও সভাপতি ছিলেন। ৭ মার্চ ১৯৭১ সালে রেসকোর্স ময়দানে শেখ মুজিবের দেয়া ভাষণে সরাসরি অংশগ্রহণ করেছিলেন তিনি। আলিম উদ্দিন ছয় নম্বর সেক্টর থেকে মুক্তিযুদ্ধে অংশ গ্রহণ করেন। ১২ এপ্রিল ১৯৭১ সালের পাকসেনাদের গুলিতে নিহত হন তার পিতা ডাঃ বদিউজ্জামান। ১৯৭৩ সালে তৎকালিন রংপুর-৪ আসন (বর্তমান নীলফামারী-৪) থেকে সংসদ সদস্য নির্বাচিত হন। ১৯৭৭ সালে তিনি জাতীয় শ্রমিক লীগের কেন্দ্রীয় সভাপতি নির্বাচিত হয়ে ১৯৮৫ সাল পর্যন্ত দায়িত্ব পালন করেন। ১৯৮৬ সালে সৈয়দপুর আওয়ামী লীগের সভাপতি নির্বাচিত হয়ে ৩ বছর দায়িত্ব পালন করেন।

মৃত্যু
------

মু. আলীম উদ্দিন ১৮ আগস্ট ২০১৫ সালে হৃদরোগে আক্রান্ত হয়ে নীলফামারীর সৈয়দপুর উপজেলা শহরের নতুন বাবুপাড়া মহল্লার নিজ বাসভবনে মৃত্যুবরণ করেন। মৃত্যুকালে তার বয়স হয়েছিলো ৭৫ বছর। তিনি স্ত্রী রাবেয়া আলীম (একাদশ জাতীয় সংসদের সংরক্ষিত নারী আসন-২৩ থেকে নির্বাচিত জাতীয় সংসদ সদস্য) ও একমাত্র ছেলে ইঞ্জিনিয়ার মোঃ রাশিদুজ্জামান রাশেদ ও তিন মেয়ে সহ অসংখ্য গুণগ্রাহী রেখে গেছেন।

আরও দেখুন
---------

* প্রথম জাতীয় সংসদ সদস্যদের তালিকা

তথ্যসূত্র
---------

1. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3 4  "সৈয়দপুরে সাবেক এমপি আলিম উদ্দিনের ইন্তেকাল"। *উত্তরবাংলা ডটকম*। ১৮ আগস্ট ২০১৫। ১৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৯।
3. 1 2  প্রতিবেদক, নিজস্ব; ডটকম, বিডিনিউজ টোয়েন্টিফোর। "সাবেক এমপি আলীম উদ্দিনের মৃত্যুতে রাষ্ট্রপতির শোক"। *bangla.bdnews24.com*। ২০১৯-১০-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৫।
4. ↑  "মুক্তিযুদ্ধের সংগঠক ও সাবেক এমপি আলীম উদ্দিনের ৪র্থ মৃত্যুবার্ষিকীতে মিলাদ ও দোয়া মাহফিল অনুষ্ঠিত"। *দৈনিক চেকপোস্ট*। ১৮ আগস্ট ২০১৯। ১৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৯।

বহিঃসংযোগ
---------

* প্রথম জাতীয় সংসদ সদস্যদের তালিকা (১৯৭৩) –জাতীয় সংসদ
**৫৮নং ওয়ার্ড** হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১০ এর অন্তর্গত। এটি পূর্বে শ্যামপুর ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৫৮ ঢাকা মহানগরের কদমতলী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন শফিকুর রহমান সাইজুল।

বিবরণ
-----

ওয়ার্ড নং ৫৮ ঢাকা মহানগরের কদমতলী, কদমতলী শিল্প এলাকা-১, নতুন কদমতলী, কদমতলী (আংশিক), নতুন শ্যামপুর, আফসার করিম রোড, বৌ-বাজার, গ্যাস পাইপ, নামা শ্যামপুর (৪ নম্বর ওয়ার্ড অংশ), বাগানবাড়ী বাগিচা, নতুন ওয়াসা রোড, নামা শ্যামপুর (৫ নম্বর ওয়ার্ড অংশ), আলী বহর, রাজাবাড়ী ও নতুন আলী বহর (বিক্রমপুর হাউজিং) এলাকা নিয়ে গঠিত।

ইতিহাস
------

২০১৭ সালের পূর্বে এটি শ্যামপুর ইউনিয়নের ১, ৩-৬ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৫৮ নং ওয়ার্ড হিসেবে আত্মপ্রকাশ করে।

কাউন্সিলর
---------

| নির্বাচন | কাউন্সিলর | রাজনৈতিক দল | সূত্র |
| --- | --- | --- | --- |
|  | ২০২০ | শফিকুর রহমান সাইজুল |  |  |

তথ্যসূত্র
---------

1. ↑  "ঢাকার দুই সিটিতে নতুন ৩৬ ওয়ার্ড"। *বিডিনিউজ*। সংগ্রহের তারিখ ২০২০-০৯-০৩।
2. ↑  "বাংলাদেশ গেজেট (মেয়র ও কাউন্সিলর পদে নির্বাচিত ঘোষিত প্রার্থীগণের তালিকা)" (পিডিএফ)। *বাংলাদেশ নির্বাচন কমিশন*। বাংলাদেশ ফরম ও প্রকাশনা অফিস। সংগ্রহের তারিখ ২৩ আগস্ট ২০২০।

| * দে
* স
ঢাকা উত্তর ও দক্ষিণ সিটি কর্পোরেশনের ওয়ার্ডসমূহ |
| --- |
| 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন

 |
| **ঢাকা উত্তর** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪

 |
| **ঢাকা দক্ষিণ** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪
* ৫৫
* ৫৬
* ৫৭
* ৫৮
* ৫৯
* ৬০
* ৬১
* ৬২
* ৬৩
* ৬৪
* ৬৫
* ৬৬
* ৬৭
* ৬৮
* ৬৯
* ৭০
* ৭১
* ৭২
* ৭৩
* ৭৪
* ৭৫

 |
***দ্য সেন্টিনেল*** একটি ইংরেজি দৈনিক পত্রিকা যা ১৯৮৩ সালে ভারতের আসাম রাজ্যের গুয়াহাটি শহরে চালু হয়েছিল।  এটি আসামে অত্যন্ত প্রচারিত দৈনিক [] এবং এর ভাষা এবং বৌদ্ধিক ধারণার জন্য লোকেরা তাকে পছন্দ করে। এটির শক্তিশালী সম্পাদকীয় ভাষ্যই সংবাদপত্রের মূল শক্তি। এর চারটি সংস্করণ গুয়াহাটি, ডিব্রুগড়, শিলং এবং ইটানগর থেকে একসাথে প্রকাশিত।

ইতিহাস
------

এটি প্রথম প্রকাশিত হয়েছিল ১৯৮৩ সালে  এবং প্রবীণ সাংবাদিক ধীরেন্দ্র নাথ বেজবাড়ুয়াকে প্রতিষ্ঠাতা সম্পাদক হিসাবে নির্বাচিত করা হয়েছিল। সংবাদপত্রটি দীর্ঘকাল ধরে সম্পাদনা করেছেন মিঃ বেজবাড়ুয়াহ, যিনি ভারতের সম্পাদকদের গিল্ডের প্রাক্তন সভাপতিও ছিলেন। [] আসামের প্রাক্তন ডিজিপি এবং সাহিত্যিক হরেকৃষ্ণ ডেকা এবং প্রখ্যাত সাংবাদিক গৌরী শঙ্কর কলিতাও এক সময় এই পত্রিকার সম্পাদক ছিলেন। অডিট ব্যুরো অব সার্কুলেশন (এবিসি) এর মতে, সেন্টিনেল তার ভগিনী প্রকাশনাগুলির সাথে মিলিতভাবে উত্তর পূর্ব ভারতে সর্বাধিক প্রচলন করেছে। []

তথ্যসূত্র
---------

1. ↑  "The Sentinel"। *justdial.com*। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।
2. 1 2  "The Sentinel (Guwahati)"। *preventionweb.net*। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।

আরো দেখুন
---------

* *দ্য আসাম ট্রিবিউন*
* *জি প্লাস*

বহিঃসংযোগ
---------

* প্রাতিষ্ঠানিক ওয়েবসাইট
**আশুতোষ ভরদ্বাজ** (১৯১৪ - ১৬ এপ্রিল, ১৯৯৩) একজন বাঙালী ব্রিটিশ বিরোধী স্বাধীনতা সংগ্রামী, সাম্যবাদী কর্মী ও মুক্তিযোদ্ধা। তার পিতার নাম ছিল উমাচরণ ভরদ্বাজ, মাতা অন্নদাসুন্দরী দেবী, আশুতোষ ভরদ্বাজের জন্ম হয় অধুনা বাংলাদেশের ফরিদপুর জেলার কোটালিপাড়ায়।

বিপ্লবী কর্মকাণ্ড
-----------------

কোটালিপাড়া ইউনিয়ন ইনস্টিটিউশনে পড়ার সময়েই বিপ্লবীদের সাহচর্যে আসেন। ১৯৩৫ খ্রিষ্টাব্দে কোটালিপাড়ার একটি রাজনৈতিক হত্যা মামলায় যুক্ত থাকার অভিযোগে গ্রেপ্তার হয়ে যাবজ্জীবন কারাদন্ডে দণ্ডিত হন ও আন্দামানে পাঠানো হয় তাকে। সেলুলার জেলে থাকাকালীন মার্ক্সবাদের প্রতি আকৃষ্ট হন এবং সেখানে গঠিত কমিউনিস্ট কনসলিডেশনে যোগ দেন।

সাম্যবাদী আন্দোলন
-----------------

তিনি ১৯৪৬ খ্রিষ্টাব্দে মুক্তি পাওয়ার পর ভারতের কমিউনিস্ট পার্টির সদস্য হন এবং পার্টির নির্দেশে ফরিদপুরে যান সংগঠনের কাজে। এই সংগঠনের কাজ আমৃত্যু করে গেছেন, দেশভাগের পরে তিনি ভারতে আসেননি। বাংলাদেশ কমিউনিস্ট পার্টির একজন সক্রিয় সদস্য হিসেবে বহুবার কারারুদ্ধ হয়েছেন, তার জীবনের ৩১ বছর জেলে কেটেছে। তেভাগা আন্দোলনে অংশ নিয়ে রাজশাহী সেন্ট্রাল জেলের কুখ্যাত খাপড়া ওয়ার্ডে বন্দী ছিলেন। ১৯৫০ সালের ২৪ এপ্রিল নিরস্ত্র রাজবন্দীদের ওপর গুলিচালনার ঘটনায় মারাত্মকভাবে আহত হয়েছিলেন তিনি। এইদিনই কারারক্ষীর গুলিতে শহীদ হন বিজন সেন, আনোয়ার হোসেন (ছাত্র নেতা), কম্পরাম সিং, হানিফ সেখ সহ সাতজন কমিউনিস্ট বিপ্লবী।

মুক্তিযুদ্ধ ও স্বাধীন বাংলাদেশ
------------------------------

প্রবীন বয়েসেও বিপ্লবী আশুতোষ ভরদ্বাজ বাংলাদেশের স্বাধীনতা যুদ্ধে অংশ নেন। ১৯৭১ সালে ন্যাপ-কমিউনিস্ট পার্টি-ছাত্র ইউনিয়ন সমন্বয়ে গঠিত বনগাঁ ক্যাম্প ইনচার্জের দায়িত্ব পালন করেছেন সাহসের সাথে। স্বাধীন বাংলাদেশ গঠনের পর তিনি ফরিদপুর জেলা কমিউনিস্ট পার্টির সম্পাদক নির্বাচিত হয়েছিলেন। সর্বজনশ্রদ্ধেয় ও প্রজ্ঞাবান সাম্যবাদী নেতা হিসেবে তার সুখ্যাতি ছিল। বাংলাদেশ পূনর্গঠনের কাজে তার অবদান রয়েছে।

মৃত্যু
------

বিপ্লবী আশুতোষ ভরদ্বাজ অকৃতদার ছিলেন। ১৬ এপ্রিল, ১৯৯৩ সালে তিনি মারা যান।

তথ্যসূত্র
---------

1. 1 2  ২য় খন্ডের সংযোজন, অঞ্জলি বসু সম্পাদিত (২০০৭)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৮।
2. ↑  রক্তস্নাত খাপড়া ওয়ার্ড মুক্তির লড়াইয়ে আজও পথ দেখায়, অনিরুদ্ধ দাশ অঞ্জন। "মতামত"। বিডি নিউজ ২৪। ১৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ০৮ ফেব্রুয়ারি ২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
ডোনা **জুলিয়ানা ডায়াস দা কস্তা** (১৬৫৮ - ১৭৩৩) ছিলেন কোচির পর্তুগিজ বংশোদ্ভূত একজন মহিলা, যাকে হিন্দুস্তানে আওরঙ্গজেবের মুঘল সাম্রাজ্যের হারেমে নিয়ে যাওয়া হয়েছিল, সেখানে জুলিয়ানা ভারতের মুঘল সম্রাট আওরঙ্গজেবের ছেলে প্রথম বাহাদুর শাহের প্রিয় হয়ে উঠেছিলেন, যিনি ১৭০৭ সালে মুঘল সম্রাট হন।

জীবন
----

জুলিয়ানা ছিলেন পর্তুগিজ চিকিৎসক আগোস্টিনহো ডি ডায়াস কস্টার কন্যা। তার প্রথম জীবন সম্পর্কে পরস্পরবিরোধী গল্প আছে। একটি সংস্করণ অনুসারে, তার পরিবার, পর্তুগিজ কোচি (*কোচিম*) ওলন্দাজরা যখন দখল করে, তখন পালিয়ে যায়। অন্য মতে, মুঘল সম্রাট হুগলির পর্তুগিজ বসতি ধ্বংস করলে তাদের ক্রীতদাস হিসেবে নিয়ে আসে।  তার বাবা দিল্লীর মুঘল দরবারে একজন চিকিৎসক হিসাবে কাজ করেছিলেন, হয় দাস হিসাবে বা স্বাধীন হিসাবে। এটা যে কোন ভাবে জানা যায় যে তার মা একজন ক্রীতদাস ছিলেন।  জুলিয়ানা দিল্লিতে জন্মগ্রহণ করেছিলেন।

জুলিয়ানা তৎকালীন যুবরাজ *শাহ'আলমের* পরিবারের (স্ত্রী ও মা) সেবা করে মুঘল হারেমে প্রবেশ করেন। রাজপুত্র তার পিতার বিরাগভাজন হয়ে পড়লে তাকে নির্বাসন দেয়া হয়, তখনও জুলিয়ানা তার কাজ চালিয়ে যান। তিনি পুরস্কৃত হন যখন *শাহ'আলম* তার পিতার মৃত্যুর পর প্রথম সম্রাট (*শাহ*) বাহাদুর হন এবং দরবারে তার প্রভাব ব্যাপক হয়ে ওঠে, যদিও তিনি একটি মুসলিম রাষ্ট্রে একজন ক্যাথলিক ছিলেন। পাদ্রে আন্তন ম্যাগেলান জুলিয়ানার মা মারা যাওয়ার পর একজন নাম না জানা পর্তুগিজ পুরুষের সাথে তার বিয়ের ব্যবস্থা করেন। কিছুদিন পরেই তার স্বামী যুদ্ধে মারা যান।  কথিত আছে যে বাহাদুর শাহের কর্তৃত্ব রক্ষার জন্য যুদ্ধের সময় তিনি তার পাশে একটি যুদ্ধের হাতিতে চড়েছিলেন এবং সম্রাট বাহাদুর শাহ এর মৃত্যুর পরেও তিনি অত্যন্ত বিবেচিত ছিলেন, যদিও প্রভাব কমে গিয়েছিল।

তার শক্তিশালী প্রভাবের সময়কালে, যখন প্রথম বাহাদুর শাহ জীবিত ছিলেন, প্রায়শই ইউরোপীয় শক্তি যেমন ডাচ, পর্তুগিজ, ব্রিটিশ এবং পোপের প্রতিনিধিরা তাঁর খোঁজ করতেন। তিনি ইতালীয় জেসুইট ধর্মপ্রচারক ইপ্পোলিটো দেসিডারি (১৬৮৪ - ১৭৩৩) কে তিব্বতে ধর্ম প্রচারে তাঁর মিশনে সহায়তা সহ সোসাইটি অফ জেসুসকে অনেক সহায়তা প্রদান করেছিলেন। জেসুইটদের প্রতি তার অনেক অবদান ও সেবার স্বীকৃতিস্বরূপ তাকে সোসাইটির পৃষ্ঠপোষক হিসেবে স্বীকৃতি দেওয়া হয়েছিল।

জুলিয়ানা দিল্লির ওখলা শহরতলির এক গ্রামে একটি সরাই বা বিশ্রামাগার স্থাপনের জন্যও দায়ী ছিলেন, যেটি পরবর্তীকালে তার নামে সরাই জুলেনা নামে নামকরণ করা হয় এবং বর্তমানে এটি একটি ঘনবসতিপূর্ণ এলাকা।

তথ্যসূত্র
---------

1. ↑  Alden, Dauril (১৯৯৬)। *The Making of an Enterprise: The Society of Jesus in Portugal, Its Empire, and Beyond, 1540-1750* (ইংরেজি ভাষায়)। Stanford University Press। আইএসবিএন 978-0-8047-2271-1।
2. ↑  Bührer, Tanja; Eichmann, Flavio (আগস্ট ২০১৭)। *Cooperation and Empire: Local Realities of Global Processes*। আইএসবিএন 9781785336102।
3. 1 2  "When a Portuguese Woman Intrigued with an Emperor in the Mughal Empire"। ৯ ডিসেম্বর ২০২১।

সূত্র
-----

* Maclagan, Sir Edward. The Jesuits and the Great Mogul. 1932: rpt. New York: Octagon Books, 1972: 181–189.
* Pomplun, Trent. Jesuit on the Roof of the World: Ippolito Desideri's Mission to Tibet. New York: Oxford University Press, 2010: 59,224n64.

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
**ইউনিসেফ মীনা গণমাধ্যম পুরস্কার** বা **ইউনিসেফ মীনা মিডিয়া অ্যাওয়ার্ড** (**মীনা মিডিয়া পুরস্কার** নামেও পরিচিত) হল ইউনিসেফ বাংলাদেশ কর্তৃক প্রদত্ত একটি স্বীকৃতি পুরস্কার। গণমাধ্যমে (মুদ্রণ, অনলাইন ও সম্প্রচার মাধ্যমে) শিশুদের বিষয়গুলি প্রচারে অসামান্য অবদান রাখার জন্য এই পুরস্কার প্রদান করা হয়। পুরস্কারটি ২০০৫ সাল থেকে ইউনিসেফ বাংলাদেশ দিয়ে আসছে।

সাতটি বিভাগে এই পুরস্কার দেওয়া হয়। মুদ্রণ, রেডিও ও টেলিভিশনে প্রকাশিত/প্রচারিত, শিশুদের নিয়ে বা শিশুদের জন্য নির্মিত বিনোদনমূলক, সংবাদভিত্তিক বা জীবনধর্মী প্রকাশনা/অনুষ্ঠান/স্থিরচিত্র এই পুরস্কারের জন্য নির্বাচিত হয়।

ইতিহাস
------

মীনা হল দক্ষিণ এশিয়ার শিশুদের জন্য নির্মিত মীনা নামক কার্টুনের প্রধান চরিত্র। কার্টুনটি বাংলা, ইংরেজি, হিন্দি, উর্দু, নেপালি, পশ্তু এবং পর্তুগিজ ভাষায় প্রচারিত হয়েছে। গণমাধ্যমে শিশুদের বিষয়সমূহ তুলে ধরার ক্ষেত্রে উৎকর্ষতাকে স্বীকৃতি দিতে এই পুরস্কার চালু করা হয়।

অতিথি ও বিচারক
--------------

মন্ত্রী হাসানুল হক ইনু, তথ্য মন্ত্রণালয় বাংলাদেশ, ইউনিসেফ বাংলাদেশের চিফ অপারেশন জিদুলা মাসিকু এবং সিআইপি বিভাগের প্রধান শিমা ইসলাম, ইউনিসেফের শুভেচ্ছাদূত-দূত-যাদুকর জুয়েল আইচ, অভিনেতা আরিফা জামান মৌসুমী, বাংলাদেশি ক্রিকেটার সাকিব আল হাসান, ইউনিসেফ বাংলাদেশের শিশু অধিকার অ্যাডভোকেট, ব্যান্ড গ্রুপ ওয়ারফেজের প্রতিনিধি শেখ মনিরুল আলম টিপু, এবং ইউনিসেফের বাংলাদেশের প্রতিনিধি টমু হউজুমি, এবং এডওয়ার্ড বিগবেদার অতিথি হিসেবে বিগত বছরগুলিতে বিজয়ীদেরকে ক্রেস্ট, পুরষ্কারের অর্থ ও শংসাপত্র প্রদান করেছিলেন।

পূর্ববর্তী বছরগুলিতে সেলিনা হোসেন, শাহনুর ওয়াহিদ, রুবায়েত ফেরদৌস, ফাহমিদুল হক, জাকির হোসেন রাজু, কাদির কল্লল, রতন পল, মিথিলা ফারজানা, রফিকুর রহমান, জান্নাতুল মাওয়া ও আবু নাসের সিদ্দিক বিচারক হিসেবে ছিলেন।

তথ্যসূত্র
---------

1. ↑  "মীনা অ্যাওয়ার্ড পেলেন মনির ও মামুন"। *bangla.bdnews24.com*। সংগ্রহের তারিখ ১১ জুন ২০২০।
2. ↑  "Meena and UNICEF"। ইউনিসেফ বাংলাদেশ। সংগ্রহের তারিখ ২০২০-০৬-০১।
3. ↑  "মীনা মিডিয়া অ্যাওয়ার্ড ২০১৯"। *www.unicef.org*। সংগ্রহের তারিখ ১১ জুন ২০২০।
4. ↑  "শিশুদের নিয়ে সংবাদ পরিবেশনে সাবধানি হওয়ার আহ্বান"। প্রথম আলো। ১৭ সেপ্টেম্বর ২০১৪। সংগ্রহের তারিখ ১১ জুন ২০২০।

বহিঃসংযোগ
---------

* meenamedia.unicefbangladesh.org
**উদীচী সম্মেলনে বোমা হামলা** বাংলাদেশে সংগঠিত একটি চাঞ্চল্যকর ঘটনা। এই নৃশংস হত্যাকান্ডটিতে ১০ জন নিহত হওয়ার পাশাপাশি প্রায় দেড় শতাধিক মানুষ আহত হয়।

স্থান ও সময়
------------

১৯৯৯ সালের ৬ মার্চ তারিখে যশোর টাউন হল মাঠে এই বোমা হামলাটি সংগঠিত হয়।

ঘটনার বিবরণ
-----------

১৯৯৯ সালের ৫ ও ৬ মার্চ তারিখে যশোর টাউন হল মাঠে বাংলাদেশ উদীচী শিল্পীগোষ্ঠীর দ্বাদশ জাতীয় সম্মেলন অনুষ্ঠানের আয়োজন করা হয়। প্রথমদিনের অনুষ্ঠান সফলভাবে সমাপনের পর ৬ তারিখ ছিলো সমাপনী অনুষ্ঠান। এই অনুষ্ঠানে বাউল গানের আসরে দুই দফা বোমা বিস্ফোরণ ঘটে। এতে ১০ জন সাংস্কৃতিক কর্মী ও দর্শক প্রাণ হারানোর পাশাপাশি আহত হন আরো অগণিত মানুষ। নিহতরা হলেনঃ

* নূর ইসলাম,
* নাজমুল হুদা তপন,
* সন্ধ্যা রানী ঘোষ,
* ইলিয়াস মুন্সী,
* শাহ আলম বাবুল,
* বুলু,
* রতন রায়,
* বাবুল সূত্রধর,
* শাহ আলম ও
* রামকৃষ্ণ।

মামলা ও বিচার
-------------

১৯৯৯ সালের ১৪ ডিসেম্বর উদীচী হত্যাকাণ্ড মামলায় বিএনপির স্থায়ী কমিটির সদস্য তরিকুল ইসলামসহ ২৪ জনের নামে অভিযোগপত্র দেওয়া হয়। সে সময় তরিকুল ইসলামের আবেদনে উচ্চ আদালত তাঁর নাম বাদ দেয়। ২০০৬ সালের ৩০ মে যশোরের বিশেষ ট্রাইব্যুনাল বিচারের রায়ে এই মামলার ২৩ আসামিকে বেকসুর খালাস দেয়। এই রায়ের পর বাংলাদেশ উদীচী শিল্পীগোষ্ঠী স্বরাষ্ট্র মন্ত্রণালয়ে পুনঃতদন্তের আবেদন করলে সিআইডিকে মামলাটির বর্ধিত তদন্তের দায়িত্ব দেওয়া হয়।

২০০৭ সালে গ্রেপ্তার হওয়া হরকাতুল জিহাদের নেতা মুফতি হান্নান ১৯ নভেম্বর আদালতে উদীচী বোমা হামলায় জড়িত থাকার কথা স্বীকার করেন। তাঁর স্বীকারোক্তির পর পুলিশ হরকাতুল জিহাদের আরো দুই সদস্যকে আটক করে।

২০০৯ সালে সরকার নিম্ন আদালতের রায়ের (২০০৬ সালের রায়) বিরুদ্ধে হাইকোর্টে আপিল করে। ২০১১ সালের ৪ মে সরকারের দায়ের করা আপিলটি বিচারপতি সিদ্দিকুর রহমান মিয়া ও কৃষ্ণা দেবনাথের সমন্বয়ে গঠিত বেঞ্চ গ্রহণ করেন ও খালাসপ্রাপ্ত ব্যক্তিদের পুনরায় আত্মসমর্পণের জন্য সমন জারির নির্দেশ দেন। ২০১১ সালের ২০ জুন এ–সংক্রান্ত একটি আদেশ যশোর বিচারিক হাকিম আদালতে পৌঁছালে, ২১ জুন মুখ্য বিচারিক হাকিম আদালত খালাসপ্রাপ্ত ২৩ আসামির বিরুদ্ধে সমন জারি করেন। এর মধ্যে তিন আসামি মহিউদ্দিন আলমগীর, আহসান কবীর হাসান ও মিজানুর রহমান মিজানের মৃত্যু হওয়ায় ২০ জন বাকি ছিলেন। তাঁদের মধ্যে ১৭ জন বিভিন্ন সময়ে আদালতে আত্মসমর্পণ করে জামিন পান।

আসামিদের মধ্যে শফিকুল ইসলাম মিন্টা, শরিফুল ইসলাম লিটু ও সোহরাব নির্ধারিত সময়ের মধ্যে আত্মসমর্পণ না করায় তাঁদের বিরুদ্ধে ২০১১ সালের ২৪ জুলাই গ্রেপ্তারি পরোয়ানা জারি করে আদালত। ২০১২ সালে ফেব্রুয়ারিতে এই মামলার আসামি সাইফুল ইসলাম খুন হন। একই মাসে শফিকুল ইসলাম মিন্টা আটক হন ও পরে তিনি জামিন লাভ করেন।

বর্তমানে জীবিত সকল আসামি জামিনে মুক্ত আছেন।

তথ্যসূত্র
---------

1. ↑  "উদীচী বোমা হামলার বিচার ১৫ বছরেও শেষ হয়নি"। *bangla.bdnews24.com*।
2. 1 2  "যশোরে উদীচী সম্মেলনে বোমা হামলার ১৮ বছরপূর্তিতে নিহতদের স্মরণ"। *bangla.bdnews24.com*।
3. 1 2  সঙ্গীতা ইমাম (৬ মার্চ ২০১৭)। "১৮ বছরেও বিচার পাওয়া গেল না!"। *prothom-alo.com*।